প্রধানমন্ত্রীর অনুমোদনের পর ভারতের ঋণে প্রকল্পটি বাসত্মবায়নের জন্য ইতিমধ্যে প্রসত্মাব পাঠানো হয়েছে। মৌলভীবাজারের কুলাউড়া-শাহবাজপুর রেলপথ ব্রিটিশ আমলে নির্মিত আসাম-বেঙ্গল রেলওয়ের অন্তর্ভুক্ত ছিল। ঘন ঘন দুর্ঘটনা, কাঠের সিস্নপার, সেতুসহ অন্যান্য যন্ত্রাংশ সংস্কারের অভাবে ও এ লাইনে লোকসানের অজুহাতে তৎকালীন বিএনপি জোট সরকার ২০০২ সালের ৭ জুলাই এ পথে ট্রেন চলাচল বন্ধ করে দেয়। এ লাইন চালু হওয়ার জন্য স্থানীয়ভাবে কয়েকটি সংগঠন কুলাউড়ায় মানববন্ধনসহ বিভিন্ন আন্দোলন করেছিল।এছাড়া মৌলভীবাজারের বড়লেখার এমপি শাহাব উদ্দিন ও কুলাউড়ার এমপি নওয়াব আলী আবাছ খান উক্ত লাইন চালু হয়ার জন্য বারবার সংসদে উত্থাপন করেছেন। পরবর্তী সময়ে জানা গেছে, বর্তমান সরকার ১১৭ কোটি ৬৮ লাখ টাকায় কুলাউড়াা-শাহাজপুর ৪২ কিলোমিটার রেলপথ সংস্কারের উদ্যোগ নেয়। তবে ২০১১ সালের জুলাইয়ে অনুমোদনের পর আর প্রকল্পটির কোনও কাজই হয়নি। বাংলাদেশ রেলওয়ে ভারতের সঙ্গে রেল সংযোগ স্থাপনে সমপ্রতি প্রকল্পটি সংশোধনের উদ্যোগ নিয়েছে। এক্ষেত্রে কুলাউড়া থেকে শাহবাজপুর হয়ে ভারতের মহিশাসনের করিমগঞ্জ বর্ডার পর্যন্ত ৬৭ দশমিক ৪ কিলোমিটার রেলপথ সংস্কার ও পুনঃনির্মাণের পরিকল্পনা নেওযা হয়েছে। এতে প্রকল্পটির ব্যয় বেড়ে দাঁড়িয়েছে ৫১৯ কোটি টাকা। এতে ৫ কোটি ৪৪ লাখ ডলার (৪৩৫ কোটি টাকা) ঋণ সহায়তা চাওয়া হয়েছে।